
**Obyvateľstvo Slovenska**

1. Určite Vám neušlo, že tento rok sa koná **SODB2021** - **S**čítanie **O**byvateľov, **D**omov a **B**ytov, ktoré sa koná každých 10 rokov a nielen na Slovensku. Verím, že ste sa už sčítali, ak nie, urobte tak čo najskôr, keďže je to naša občianska povinnosť. <https://www.scitanie.sk/>



Dotazník obsahuje viacero kategórií: **pobyt, rodina, ... , náboženstvo.** V dnešnej dobe, najmä v online priestore, vedia ľudia hneď všetko skritizovať bez toho, aby sa nad niečím najskôr zamysleli alebo skúsili nájsť relevantné informácie. Môžeme sa stretnúť s reakciami typu: „prečo treba uvádzať zamestnanie alebo vzdelanie“ a podobne. **Uveďte pre každú zo všetkých kategórií**, prečo sú dané otázky dôležité a aké informácie môžu priniesť, resp. načo môžu zistené informácie byť užitočné. Odpovede určite nájdete na stránke <https://www.scitanie.sk/> ,prípadne na viacerých oficiálnych videách v spolupráci s RTVS: <https://www.youtube.com/watch?v=2QhQiOw9w00>

1. Na stránke štatistického úradu SR: [*https://slovak.statistics.sk/*](https://slovak.statistics.sk/)zistite posledný najaktuálnejší údaj o **počte obyvateľov na Slovensku**. Takéto štatistické údaje sa uvádzajú aj k dátumu kedy boli údaje zistené, nezabudnite ho uviesť!




Ak by ste sa na stránke „stratili“, k údajom sa viete dostať nasledovne: Na úvodnej stránke [*https://slovak.statistics.sk/*](https://slovak.statistics.sk/)nájdete modrú lištu s možnosťami. Klik na **Štatistiky** 🡪 **Demografia a sociálne štatistiky** 🡪 **Obyvateľstvo a migrácia** a dostanete sa na odkaz **Aktuality**

Všimnite si, aké všetky kategórie a možnosti si vieme pozrieť na stránke štatistického úradu SR.

V súvislosti s tým zistite a uveďte ako je na tom Slovensko v tomto roku, čo sa týka **prirodzeného pohybu obyvateľstva a vysvetlite** čo to znamená, rovnako pre **mechanický pohyb obyvateľstva** a aký z toho plynie záver pre **celkový pohyb obyvateľstva** k poslednému dátumu.

Vysvetliť neznamená iba skopírovať číselné údaje! Vlastnými slovami popíšte zistené informácie, samozrejme aj s údajmi.

1. Na stránke <https://ourworldindata.org/urbanization> nájdete okrem iného aj interaktívny graf. Skúste popísať dôvody správania sa grafu, resp. s čím by mohlo súvisieť obdobie zostupu a vzostupu daných kriviek? Údaje o mestskom a vidieckom obyvateľstve pre ktorúkoľvek krajinu alebo región môžete preskúmať pomocou prepínača „zmeniť krajinu“ na interaktívnom grafe. Nezabudnite si nastaviť Slovensko.



1. Na stránke <https://www.populationpyramid.net/> môžeme vidieť **vekové pyramídy** z celého sveta. Opäť si nezabudnite **prestaviť Slovensko** a pozorujte vekovú pyramídu ako sa mení od roku 1950.

Prípadne si pozrite interaktívnu vekovú pyramídu: <https://www.worldlifeexpectancy.com/slovakia-population-pyramid>

Priložte sken aktuálnej vekovej pyramídy pre Slovensko a odpovedzte na otázky:

*Čo dokážeme z tejto pyramídy vyčítať?*

*V akej vekovej kategórií je najviac obyvateľov Slovenska ?*

*Čo dokážeme predpokladať z naznačenej vekovej pyramídy pre rok 2050?*

Na obrázku nižšie je veková pyramída pre Slovensko z roku 1950.

*Čo predstavuje zlom pre 30-34 ročných mužov a ženy? Ako si vieme tento jav vysvetliť?*

